b'\n_START_ARTICLE_\nGPU\n_START_PARAGRAPH_\nGrafi\xc4\x8dki procesor, GPU, grafi\xc4\x8dka procesorska jedinica ili grafi\xc4\x8dki \xc4\x8dip (ponekad i VPU) jest procesor specijaliziran za prikazivanje obi\xc4\x8dne i napredne ra\xc4\x8dunalne grafike. Grafi\xc4\x8dki \xc4\x8dip se obi\xc4\x8dno nalazi na grafi\xc4\x8dkim karticama ili mati\xc4\x8dnim plo\xc4\x8dama._NEWLINE_O njemu u najvi\xc5\xa1e ovise mogu\xc4\x87nosti grafi\xc4\x8dke kartice, a u puno manjoj mjeri o koli\xc4\x8dini memorije na istoj. Grafi\xc4\x8dkom procesoru je glavna zada\xc4\x87a obavljati obra\xc4\x91ivanje scene, dok memorija slu\xc5\xbei kao spremnik za teksture i ostale neophodne podatke. \xc5\xa0to je br\xc5\xbea memorija na grafi\xc4\x8dkoj kartici, to br\xc5\xbee ona mo\xc5\xbee pohraniti i dostaviti podatke koje GPU obra\xc4\x91uje._NEWLINE_Grafi\xc4\x8dki \xc4\x8dip je programiran tako da vrlo brzo obra\xc4\x91uje razne vrste grafike. Prvi grafi\xc4\x8dki \xc4\x8dipovi su imali primitivne operacije kojima se iscrtavanje trokuta, krugova i kuteva izvr\xc5\xa1avalo mnogo br\xc5\xbee, \xc5\xa1to ujedno zna\xc4\x8di da je glavni procesor oslobo\xc4\x91en i ne mora izvr\xc5\xa1avati te operacije \xc5\xa1to rezultira u ukupno ve\xc4\x87oj brzini sustava. Svi noviji \xc4\x8dipovi imaju podr\xc5\xa1ku za obra\xc4\x91ivanje jednostavnih i naprednih 3D i video operacija.'